Pembunuhan orang Algeria di Paris 1961

Pada 17 Oktober 1961, seramai 30,000 orang imigran bangsa Jazair (Algérie) berkumpul di stesen keretapi bawah tanah Place de la République di Paris berarak menuju stesen Palais Garnier untuk menunjuk perasaan menyokong Barisan Pembebasan Kebangsaan yang sedang berperang menentang penjajah Perancis di tanahair mereka. Maurice Papon, ketua cawangan Paris Polis Kebangsaan Perancis mengarahkan pasukan beliau untuk mengepung di hadapan Palais Garnier. Ini memaksa para demonstran untuk berpatah balik ke perhentian sebelum. Walaubagaimanapun, mereka dikepung di hadapan panggung wayang Rex di mana pihak polis melepaskan tembakan sambil menahan mereka; persekitaran tempat kejadian dalam keadaan sungguh mengerikan dan berdarah. Ada penunjuk perasaan yang ditangkap mati terkorban akibat kecederaan dipukul bertalu-talu polis, manakala tahanan lain telah dihumban dari jambatan Titik (Pont) Saint-Michel ke dalam Sungai Seine dan mati lemas.

Kejadian ini sengaja disembunyikan oleh pihak berkuasa Paris selama 37 tahun sehingga hujung 1997 apabila semua dokumen berkaitan penjawatan Papon dalam pemerintahan Vichy-Nazi disiasat dalam dakwaan pembicaraan yang membongkar keterlibatan beliau dalam jenayah pembunuhan besar yang melibatkan 16,000 orang Yahudi Bordeaux yang dihantar ke kem-kem tahanan Mérignac dan Auschwitz; para sejarawan ini menyatakan bahawa dokumen ini mencatatkan antara 200-300 orang Jazairi yang meninggal dunia. Bahkan, pihak Pemerintah Perancis diketahui mengampunkan kesemua pegawai Perancis yang terlibat dalam pertahanan Republik melawan pihak Algeria berikutan secara langsung mahupun tidak yang turut merangkumi penahanan ini berikutan Persetujuan Évian.

Pada 17 Oktober 2001, peristiwa ini diakui secara rasmi dalam suatu majlis diadakan datuk bandar Bertrand Delanoë dengan plak peringatan sebelah tempat kejadian Pont Saint-Michel. Datuk bandar Paris Anne Hidalgo melakukan perkara sama dengan plak baru pada 2019, dan 2021 bersama Konsul Algeria di Paris Saïd Moussi.

 Rujukan 

Sumber

 .